**Oznámenie o vyhlásení obchodnej verejnej súťaže**

podľa ustanovení **§ 281 až § 288** **Obchodného zákonníka** v znení neskorších predpisov

na podávanie návrhov na uzavretie Nájomnej zmluvy za účelom prenájmu majetku Bratislavského samosprávneho kraja v správe vyhlasovateľa

**PODMIENKY OBCHODNEJ VEREJNEJ SÚŤAŽE**

**1.** **Identifikácia vyhlasovateľa**

**Názov:** Stredná odborná škola technická

**Sídlo:**  Vranovská 4, 851 02 Bratislava

**IČO:** 17  050 332

**bankové spojenie:** ŠTÁTNA POKLADNICA, Radlinského 32, 810 05 Bratislava 15

**IBAN:** SK05 8180 0000 0070 0047 3889 (príjmový)

**V zastúpení:** Ing. Felix Dömény, riaditeľ

**Kontaktná osoba:** Mgr. Petra Pavelková, zástupkyňa riaditeľa

**tel. č.:** 0904 856 571

**mailová adresa:** zastupca.skola.sosvranovska@gmail.com

Vyhlasovateľ je rozpočtovou organizáciou Bratislavského samosprávneho kraja

vyhlasuje

**obchodnú verejnú súťaž**

na výber navrhovateľa na uzavretie nájomnej zmluvy za účelom nájmu majetku v správe vyhlasovateľa.

**2. Špecifikácia predmetu obchodnej verejnej súťaže**

Predmetom predaja je hnuteľný majetok a nehnuteľný majetok vedený Okresným úradom Bratislava, katastrálnym odborom, zapísaný na LV č. 2140, v k.ú. Petržalka, obci Petržalka, na Vranovskej ulici 4, Bratislava, konkrétne:

1. **nebytové priestory** na prízemí budovy školy, postavenej na pozemku parc. č. 5574/1 výmera 2849 m2, druh pozemku zastavaná plocha a nádvorie, stavba súp. č. 2708

Celková výmera podlahovej plochy prenajímaných nebytových priestorov je 396,60 m2 . Prenajímané nebytové priestory na prízemí školy tvoria:

- školský kuchynský blok 87,00 m2

- jedáleň 220, 57 m2

- miestnosť č. 3 a 4 (bufet, sklad, šatňa) 17,19 m2 + 17,19 m2

b) **garáž** o výmere 20 m2v areáli vyhlasovateľa, postavená na pozemku parc.č. 5574/1, výmera 2849 m2, druh pozemku zastavaná plocha a nádvorie, stavba súp. č. 2708, v areáli školy v tesnej blízkosti vstupu do kuchyne.

c) **zastrešené parkovacie státie** o výmere 34,65 m2 v areáli vyhlasovateľa na pozemku parc.č. 5574/1, výmera 2849 m2, druh pozemku zastavaná plocha a nádvorie, stavba súp. č. 2708, vedľa garáže uvedenej v predchádzajúcom bode.

Nájomca bude mať za účelom príjazdu k  zastrešenej parkovacej ploche a garáži a za účelom zásobovania právo prejazdu po parcele číslo: 5575/2 cez rampu a bránu do areálu. Odplata za užívanie tohto prejazdu bude zahrnutá v nájomnom.

d) **hnuteľný majetok** tvoriaci zariadenie a vybavenie nebytových priestorov

- 52 ks jedálenských stolov, 118 ks stoličiek

- hnuteľný majetok a zariadenie kuchyne patriace bývalému nájomcovi, podľa záujmu a dohody s bývalým nájomcom, ktorý bude prítomný pri prehliadke objektu. Prípadná cena za odkúpenie jeho majetku nie je zahrnutá v cene nájmu.

Stručný popis: Objekt – pôvodne stredná škola a internát, rok výstavby 1976, technický stav pôvodný s novými oknami, povinnosť zachovať účelové určenie prenajímaných priestorov – druh účelu školská kuchyňa a jedáleň, určená na stravovanie žiakov školy a ubytovaných žiakov.

**3. Typ zmluvy:**

Nájomná zmluva na **dobu neurčitú** podľa zákona č. 116/1990 Zb. o nájme a podnájme nebytových priestorov v znení neskorších predpisov, zákona č. 446/2001 Z. z. o majetku vyšších územných celkov v znení neskorších predpisov a podľa § 663 a nasl. zákona č. 40/1964 Zb. Občiansky zákonník v platnom znení, za nasledovných podmienok.

**4. Lehota a spôsob predloženia návrhu:**

Obchodná verejná súťaž začína dňom zverejnenia oznámenia o vyhlásení obchodnej verejnej súťaže na úradnej tabuli a webovom sídle zriaďovateľa vyhlasovateľa (www.bratislavskykraj.sk) Bratislavského samosprávneho kraja so sídlom Sabinovská 16, 820 05 Bratislava 25 a webovej stránke vyhlasovateľa [www.sosvranovska.edupage.org](http://www.sosvranovska.edupage.org).

Navrhovateľ predkladá svoj návrh v zmysle nasledovných inštrukcií:

* 1. **Deň, mesiac, rok a hodina, dokedy sa môžu predkladať návrhy**: najneskôr do 15 dní po uverejnení súťaže, t.j. **do 06.07.2020 do 14.00 hod**. – v uvedenej lehote musí byť návrh doručený poštou na adresu vyhlasovateľa, alebo osobne na sekretariáte vyhlasovateľa v čase od 08.00 – 14.00 hod.

Do súťaže nebude možné zahrnúť návrh, ktorý bude doručený na adresu vyhlasovateľa po vyššie určenej lehote na predkladanie súťažných návrhov. Po uplynutí stanovenej lehoty nebude možné predložený návrh meniť.

* 1. **Adresa, na ktorú sa má návrh doručiť**: Stredná odborná škola technická, Vranovská 4, 851 02 Bratislava

* 1. **Jazyk, v ktorom sa musí písomný návrh predložiť:** slovenský
	2. **Forma predloženia návrhu:** Všetky požadované dokumenty**,** ktoré budú súčasťou súťažného návrhu je nutné doručiť v papierovej forme **v uzavretom obale označenom názvom a sídlom navrhovateľa** a heslom: napr. „**Obchodná verejná súťaž – Nájom školskej kuchyne – NEOTVÁRAŤ“.**
	3. Predložený návrh musí okrem iného obsahovať najmä:
		+ identifikačné údaje navrhovateľa (pri F.O.: meno, priezvisko, rodné priezvisko, dátum narodenia, rodné číslo, adresa trvalého bydliska, pri P.O: obchodné meno, sídlo, IČO, DIČ, DIČ DPH, štatutárny orgán s uvedením oprávnenosti ku konaniu, originál výpisu z Obchodného registra),
		+ označenie kontaktnej osoby navrhovateľa, telefonický kontakt a emailovú adresu, na ktorú mu bude vyhlasovateľom oznámený termín vyhodnotenia súťaže,
		+ navrhnutú cenu nájmu za predmet súťaže, táto nesmie byť nižšia ako 530 €/mesiac,
		+ písomné čestné prehlásenie navrhovateľa, že súhlasí s podmienkami verejnej obchodnej súťaže uvedenými v článku 7 tohto oznámenia,
		+ doklad o úhrade zábezpeky v sume 1.500,- € na účet vyhlasovateľa súťaže: IBAN: SK95 8180 0000 0070 0047 3918, (variabilný symbol u PO: IČO uchádzača, u FO: rodné číslo, špecifický symbol: 99),
		+ doklad o úhrade paušálnych nákladov v sume 20,-€,
		+ písomný súhlas navrhovateľa s tým, že v prípade neuzavretia nájomnej zmluvy z dôvodu, že z jeho strany neboli dodržané súťažné podmienky, alebo z iných dôvodov, na základe ktorých on spôsobil neuzatvorenie nájomnej zmluvy, zložená zábezpeka prepadá v prospech vyhlasovateľa titulom zmluvnej pokuty.

Súťažné návrhy doručené iným spôsobom, alebo po stanovenom termíne odovzdania nebudú do obchodnej verejnej súťaže prijaté.

**5. Rozsah a úplnosť súťažného návrhu**

Návrh musí byť predložený v súlade s podmienkami súťaže a v požadovanom rozsahu.

**6. Lehota na oznámenie splnenia podmienok účasti vo verejnej obchodnej súťaži do 10.07.2020.**

Navrhovateľom, ktorí predložili návrhy v súlade s týmto oznámením zašle vyhlasovateľ na emailové adresy oznámenie s dátumom a časom konania vyhodnotenia obchodnej verejnej súťaže.

**7. Ďalšie podmienky vyhlasovateľa:**

1. vyhlasovateľ si vyhradzuje právo zmeniť podmienky súťaže alebo súťaž zrušiť až do oznámenia výberu víťazného návrhu § 283 zákona č. 513/1991 Zb. Obchodného zákonníka,
2. vyhlasovateľ si vyhradzuje právo odmietnuť všetky predložené návrhy až do okamihu až do oznámenia výberu víťazného návrhu (§ 287 ods. 2 zákona č. 513/1991 Zb. Obchodného zákonníka) a ukončiť v tejto lehote obchodnú verejnú súťaž bez výberu súťažného návrhu,
3. návrh nemožno odvolať po jeho doručení vyhlasovateľovi,
4. vyhlasovateľ si vyhradzuje právo meniť všetky uvedené podmienky obchodnej verejnej súťaže,
5. vyhlasovateľ si vyhradzuje právo predĺžiť lehotu na vyhlásenie vybraného súťažného návrhu,
6. vyhlasovateľ si vyhradzuje právo v prípade zistenia neúplnosti súťažného návrhu z hľadiska požiadaviek vyhlasovateľa uvedených v súťažných podkladoch, vyradiť návrh z obchodnej verejnej súťaže,
7. vyhlasovateľ si vyhradzuje právo v prípade formálnych nedostatkov, ktoré nemenia obsah súťažného návrhu, vyzvať uchádzača na jeho doplnenie,
8. vyhlasovateľ si vyhradzuje právo, že v prípade, ak v termíne na predkladanie súťažných návrhov bude predložený iba jeden návrh, ktorý splní podmienky účasti vo verejnej obchodnej súťaže, môže vyhlasovateľ takýto návrh vyhodnotiť ako víťazný,
9. vyhlasovateľ si vyhradzuje právo nevracať súťažné materiály účastníkom súťaže,
10. záujemca o obhliadku predmetu nájmu je povinný preukázať sa dokladom totožnosti, zapísať sa do prezenčnej listiny a pri obhliadke dodržiavať predpisy týkajúce sa bezpečnosti a ochrany zdravia pri práci. Pri obhliadke bude prítomný aj zástupca vyhlasovateľa
11. vyhlasovateľ neuhrádza navrhovateľom žiadne náklady spojené s účasťou v tejto obchodnej verejnej súťaži,
12. navrhovateľ je povinný pred podaním návrhu zaplatiť vyhlasovateľovi určenú paušálnu náhradu nákladov vo výške **20,00 €** spojených s obchodnou verejnou súťažou, pričom táto náhrada sa navrhovateľovi nevracia, doklad o jej zaplatení je prílohou návrhu, zaplatením sa rozumie pripísanie sumy na príjmový účet vyhlasovateľa IBAN: SK05 8180 0000 0070 0047 3889, vo variabilnom symbole účtovného dokladu pre potreby identifikácie navrhovateľa bude navrhovateľ uvádzať svoje rodné číslo v prípade fyzickej osoby, IČO v prípade právnickej osoby alebo fyzickej osoby podnikateľa,
13. navrhovateľ je povinný zložiť na príjmový účet vyhlasovateľa č. SK05 8180 0000 0070 0047 3889, **finančnú** **zábezpeku vo výške 1.500,- €,** doklad o zaplatení je prílohou návrhu, zaplatením sa rozumie pripísanie sumy na uvedený účet vyhlasovateľa, vo variabilnom symbole účtovného dokladu pre potreby identifikácie navrhovateľa, bude navrhovateľ uvádzať svoje rodné číslo v prípade fyzickej osoby, IČO v prípade právnickej osoby alebo fyzickej osoby podnikateľa,
14. zábezpeka sa neúspešným uchádzačom vracia až po nadobudnutí účinnosti nájomnej zmluvy, uzatvorenej s úspešným uchádzačom resp. s 2. v poradí, najneskôr však do uplynutia 2 kalendárnych mesiacov odo dňa oznámenia výberu víťazného návrhu; u víťaza súťaže, s ktorým bude uzatvorená nájomná zmluva bude slúžiť ako depozit na úhradu prípadných škôd alebo nedoplatkov nájomcu na nájomnom alebo služieb spojených s nájomným.
15. vyhlasovateľ oznámi výber víťazného návrhu všetkým uchádzačom do 14 dní odo dňa uskutočnenia výberu,
16. nájomnú zmluvu je navrhovateľ povinný uzatvoriť do 30 dní od oznámenia výberu víťazného návrhu vyhlasovateľom s tým, že ak v tejto lehote nájomca nepodpíše nájomnú zmluvu, vyhlasovateľ je oprávnený osloviť druhého v poradí,
17. v prípade, ak nebude s vybraným účastníkom uzatvorená nájomná zmluva z dôvodu, že z jeho strany neboli dodržané súťažné podmienky, alebo z iných dôvodov, na základe ktorých on spôsobil neuzatvorenie zmluvy, zložená zábezpeka prepadá v prospech vyhlasovateľa titulom zmluvnej pokuty,
18. v prípade, že s navrhovateľom víťazného návrhu nebude uzatvorená zmluva z dôvodov na strane navrhovateľa, môže vyhlasovateľ uzavrieť zmluvu s navrhovateľom, ktorý sa vo vyhodnotení obchodnej verejnej súťaže umiestnil ako ďalší v poradí,
19. vyhlasovateľ je oprávnený rokovať o uzatvorení nájomnej zmluvy aj v prípadoch, ak z akýchkoľvek dôvodov navrhovateľ, ktorého ponuka bola najvyššia, neuzavrie nájomnú zmluvu v lehote určenej vyhlasovateľom súťaže,
20. vyhlasovateľ si vyhradzuje právo odmietnuť navrhovateľa v prípade, ak tento je, alebo v minulosti bol dlžníkom vyhlasovateľa, zriaďovateľa vyhlasovateľa,
21. minimálne nájomné: 530,- €/mesačne za celý predmet nájmu,
22. v prípade nájomnej zmluvy je nájomca povinný okrem mesačného nájomného platiť vyhlasovateľovi mesačné zálohové a paušálne preddavky za služby spojené s užívaným predmetu nájmu (dodávka elektrickej energie, dodávka vody, dodávka teplej vody, tepla, stočné) s vyúčtovaním kalendárneho roka do 30.6. nasledujúceho roka; mesačné paušálne náhrady za dodávku služieb (odvoz odpadu, zrážková voda, čistenie centrálneho lapača tukov ) bez ročného vyúčtovania a sumu zodpovedajúcu výške alikvotnej časti dane z nehnuteľnosti,
23. rozhodujúcim **kritériom pre výber** najvhodnejšieho návrhu je **najvyššia ponúknutá cena** **mesačného nájmu**, pričom vyhlasovateľ požaduje za celý predmet nájmu **minimálne mesačné nájomné vo výške 530,-** EUR (slovom: šesťsto EUR). V nájomnom nie sú zahrnuté platby za služby spojené s užívaním predmetu nájmu,
24. Nájomca bude povinný vykonať finančné investície do predmetu nájmu minimálne vo výške 25 000,- €, a to najneskôr do uplynutia prvých 18 mesiacov odo dňa začatia nájmu. Finančné investície nezakladajú nárok na zľavu z nájomného, pri skončení nájmu budú prevedené do vlastníctva vyhlasovateľa za 1,- €,
25. Navrhovateľ svojou účasťou vo verejnej obchodnej súťaži poskytuje súhlas so spracovaním osobných údajov podľa zákona č. 122/2013 Z. z. o ochrane osobných údajov a o zmene a o doplnení niektorých zákonov vyhlasovateľovi, ktoré mu boli poskytnuté pre účely účasti v obchodnej verejnej súťaži. Uchádzač udeľuje svoj súhlas na dobu trvania obchodnej verejnej súťaže a vyhlasuje, že poskytnuté údaje sú presné a pravdivé.

**8. Spôsob výberu najvhodnejšieho návrhu na uzavretie zmluvy**

1. Predložený návrh bude možné zahrnúť do obchodnej verejnej súťaže, ak jeho obsah bude zodpovedať súťažným podmienkam.

**Rozhodujúcim kritériom pre výber najvhodnejšieho návrhu je výška mesačného nájomného**

**9. Účel nájmu**

– stravovacie služby pre zamestnancov a žiakov vyhlasovateľa.

**10. Všeobecne záväzné právne predpisy dodržiavané pri verejnej obchodnej súťaži:**

- zákon č. 513/1991 Zb. Obchodný zákonník v platnom znení,

- zákon č. 116/1990 Zb. o nájme a podnájme nebytových priestorov v znení neskorších predpisov

zákon č. 40/1964 Zb. Občiansky zákonník v platnom znení,

- zákon č. 162/1995 Z. z. Katastrálny zákon v platnom znení,

- zákon č. 446/2001 Z. z. o majetku vyšších územných celkov v platnom znení,

- Zásady hospodárenia a nakladania s majetkom Bratislavského samosprávneho kraja,

V Bratislave, dňa 18.6.2020

 Ing. Felix Dömény

 .....................................................

 Za vyhlasovateľa